Source: https://net.jogtar.hu/jogszabaly?docid=99600095.KOR
Timestamp: 2019-08-18 14:14:22+00:00

Document:
95/1996. (VII. 4.) Korm. rendelet a helyi önkormányzatok adósságrendezési eljárásáról szóló 1996. évi XXV. törvény végrehajtásának egyes kérdéseiről - Hatályos Jogszabályok Gyűjteménye
95/1996. (VII. 4.) Korm. rendelet
a helyi önkormányzatok adósságrendezési eljárásáról szóló 1996. évi XXV. törvény végrehajtásának egyes kérdéseiről
A Kormány a helyi önkormányzatok adósságrendezési eljárásáról szóló 1996. évi XXV. törvény (a továbbiakban: Har. törvény) 35. §-ának (2) bekezdésében kapott felhatalmazás alapján a következő rendeletet alkotja:
A pénzügyi gondnok kijelölésére és tevékenységére vonatkozó szabályok
1. § * Pénzügyi gondnokként a helyi önkormányzatok adósságrendezési eljárásában az a személy vagy szervezet jelölhető ki, aki a pénzügyi gondnokok névjegyzékében szerepel.
2. § A pénzügyi gondnokok névjegyzékébe - pályázat alapján - az vehető fel,
a) aki a felszámolók névjegyzékében szerepel;
b) amely felszámoló maga vagy tagja, alkalmazottja több mint 3 éves felszámolói gyakorlattal rendelkezik;
c) * aki költségvetési minősítésű könyvvizsgáló, vagy aki költségvetési minősítésű könyvvizsgálót bíz meg az eljárás lebonyolításának a felügyeletével;
d) aki a tevékenységéből eredő esetleges kártérítési kötelezettségek fedezetére legalább 30 millió forint értékben biztosítási vagy bankgarancia szerződést kötött;
e) amely részvénytársaság csak névre szóló részvényekkel rendelkezik.
3. § (1) * A pályázat kiírása legalább ötévente kötelező.
4. § (1) * A pályázatot a helyi önkormányzatokért felelős miniszter írja ki, és a pályázatok benyújtására megállapított kezdő időpontot legalább 90 nappal megelőzően hivatalos lapban és a Cégközlönyben közzéteszi.
(2) * A pályázat kiírása nyilvános.
(3) * A pályázatot a helyi önkormányzatokért felelős miniszterhez kell benyújtani.
(4) * A pályázatot írásban kell benyújtani a helyi önkormányzatokért felelős miniszter által meghatározott határidőben. A pályázatnak tartalmaznia kell: *
a) a névjegyzékbe való felvétel iránti kérelmet,
c) 1 hónapnál nem régebbi hitelesített beszámolót, valamint a pénzügyi intézmény, illetve a könyvvizsgáló nyilatkozatát, melyben hitelesítik, hogy a jelentkező a beküldés időpontjában megfelel e rendelet 2. § d) pontjában előírtaknak,
d) a felszámolói névjegyzékben szereplő adatokról, illetve a felszámolói gyakorlatról - hitelt érdemlő módon - kiállított igazolást,
e) * a felszámoló vagy tagja, illetve az általa alkalmazott szakember(ek) iskolai végzettségét, szakképesítését, gyakorlatát igazoló okiratot,
f) a 2. § c) pontjában előírt szerződés másolatát,
g) a tulajdonosok nyilatkozatát arról, hogy más pénzügyi gondnoknál vagy felszámolónál nem rendelkeznek tulajdonosi részesedéssel,
h) a pályázó gyakorlati idejéről és referencialistájáról összeállított tájékoztatót.
(5) * Ha a kérelmező nem csatolja a (4) bekezdés c)-d) pontjában foglalt adatokról szóló igazolást, a helyi önkormányzatokért felelős miniszter - a pályázat elbírálása céljából - adatszolgáltatási kérelemmel fordul a szükséges adatokról nyilvántartást vezető hatósághoz vagy bírósághoz.
(6) * A kérelmező cégkivonatát a helyi önkormányzatokért felelős miniszter a cégnyilvántartásból elektronikus úton, közvetlen lekérdezéssel szerzi meg.
5. § * (1) A pályázatokat a helyi önkormányzatokért felelős miniszter bírálja el, és dönt a pénzügyi gondnokok névjegyzékbe történő felvételéről és törléséről.
(2) A névjegyzékbe felvett pénzügyi gondnokok nevét és a 6. § (1) bekezdésében meghatározott adatait a hivatalos lapban és a Cégközlönyben közzé kell tenni.
(3) A névjegyzékbe való felvétel, módosítás, törlés hatálybalépésének időpontja az ezt tartalmazó Cégközlöny megjelenésének napja.
6. § (1) * A pénzügyi gondnokok nyilvános névjegyzékét a helyi önkormányzatokért felelős miniszter vezeti. A névjegyzék tartalmazza a pénzügyi gondnok nevét, székhelyét vagy lakcímét és cégjegyzékszámát.
(2) * A névjegyzékbe felvett pénzügyi gondnoknak a 2. § bármely pontjában, illetve az (1) bekezdésben felsorolt adatokban bekövetkezett változást 8 napon belül be kell jelentenie a helyi önkormányzatokért felelős miniszternek, annak az egyidejű felsorolásával, hogy mely bíróságnál van kijelölve pénzügyi gondnoki tevékenység ellátására.
(3) * Ha az adatváltozás alapján a helyi önkormányzatokért felelős miniszter megállapítja valamely törlési ok fennállását, törli a pénzügyi gondnokot a névjegyzékből.
(4) * A törlésről szóló döntést a helyi önkormányzatokért felelős miniszter közli a feladatkörükben érintett bíróságokkal.
7. § * A pénzügyi gondnokot a helyi önkormányzatokért felelős miniszter törli a névjegyzékből, ha
a) nem felel meg a 2. §-ban előírtaknak,
b) a pénzügyi gondnokkal szemben felszámolási eljárás megindulásáról vagy végelszámolási eljárásról szóló végzés jelent meg a Cégközlönyben,
c) a pénzügyi gondnok azt kéri,
d) * a bíróság megkeresése alapján értesül arról, hogy a pénzügyi gondnok a helyi önkormányzatok adósságrendezési eljárásáról szóló 1996. évi XXV. törvény (a továbbiakban: Har. törvény) összeférhetetlenségéről nem tájékoztatta az őt kijelölő bíróságot,
e) * a pénzügyi gondnok elmulasztotta a Har. törvény 14. § (2) bekezdés a), c), e), f) vagy g) pontjában foglalt kötelezettségét,
f) az önkormányzat bejelentése alapján értesült arról, hogy a pénzügyi gondnok az adósságrendezési eljárás alatt álló helyi önkormányzat gazdálkodási ügyeiről megszerzett információt nem kezelte bizalmasan, vagy
g) * a bíróság megkeresése alapján értesül arról, hogy a bíróság a Har. törvény 14. § (5) bekezdése alapján a pénzügyi gondnokot tisztségéből felmentette.
8. § (1) A korábban eljárt pénzügyi gondnok köteles tevékenységéről és az adósságrendezési eljárásról tájékoztatót, valamint az önkormányzat vagyoni, pénzügyi helyzetében - az adósságrendezési eljárás alatt - bekövetkezett változásokról beszámolót készíteni, és azt az újonnan kinevezett pénzügyi gondnok részére a bíróságnak a tisztség alóli felmentésről szóló jogerős döntése kézhezvételét követő 15 napon belül átadni.
(2) A pénzügyi gondnoki tevékenység és a főbb bizonylatok átadásáról az (1) bekezdésben rögzített határidőt követő 8 napon belül kell gondoskodni. A korábban eljárt pénzügyi gondnoknak és az újonnan kinevezett pénzügyi gondnoknak az átadásról közös jegyzőkönyvet kell készíteni.
(3) Az újonnan kinevezett pénzügyi gondnok - ha nem tartja a tevékenység átadását megfelelőnek, vagy az átadott bizonylatokat teljes körűnek -, ezt a közös jegyzőkönyvben jelezheti.
(4) A pénzügyi gondnoki tevékenység szakszerű átadásáról a korábban eljárt pénzügyi gondnok az átadást követő 3 napon belül köteles a bíróságot tájékoztatni a közös jegyzőkönyv és az (1) bekezdésben szereplő tájékoztató és beszámoló megküldésével.
A pénzügyi gondnok díjának folyósítása
9. § (1) * A bíróság a Har. törvény 25. §-ának (4) bekezdése és a 32. §-ának (5) bekezdése alapján hozott végzését a helyi önkormányzatokért felelős miniszter részére is kézbesíti.
(2) * A bíróság a díjmegállapító végzés jogerőre emelkedéséről értesíti a helyi önkormányzatokért felelős minisztert, aki a jogerős bírósági végzés kézhezvételét követő 3 napon belül intézkedik a díjösszegnek a kincstár a helyi önkormányzat székhelye szerint illetékes területi szervénél (a továbbiakban: Igazgatóság) vezetett elkülönített letéti számlára történő utalásáról. A helyi önkormányzatokért felelős miniszter intézkedéséről tájékoztatja a helyi önkormányzatot és az Igazgatóság igazgatóját.
(3) A polgármester a díjösszeg megérkezését követő 3 napon belül köteles a pénzügyi gondnok részére történő utalásról rendelkezni.
(4) * A pénzügyi gondnok részére az elkülönített letéti számláról a gondnoki díj az Igazgatóság igazgatójának ellenjegyzésével fizethető ki.
(5) A pénzügyi gondnok díjának kiadásként történő elszámolása a helyi önkormányzat éves költségvetésében jelenik meg.
A helyi önkormányzatok adósságrendezésére irányuló hitelfelvételhez nyújtandó visszterhes kamattámogatás megállapítása és folyósítása
10. § * (1) A pénzügyi gondnok a Har. törvény 20/A. § (1) bekezdése és 22/A. § (1) bekezdése szerinti kamattámogatás iránti kérelemhez a következő dokumentumokat csatolja:
a) a helyi önkormányzat és a hitelezői között létrejövő egyezség adósságrendezési bizottság által elfogadott tervezetét, vagy a hitelezők által a Har. törvény 22/A. §-ában foglaltak szerint a pénzügyi gondnok részére átadott egyezségi tervet (terveket) tartalmazó okiratot;
b) a reorganizációs javaslatot;
c) a reorganizációs hitel nyújtására - a hitel tőke- és kamatterhének várható összegére, valamint a kamattörlesztés mértékére és esedékességének időpontjaira - vonatkozó hiteles, a pénzügyi intézménytől származó nyilatkozatokat;
d) a tárgyévet megelőző év költségvetésének végrehajtásáról, továbbá a tárgyévi költségvetésről szóló képviselő-testületi előterjesztést és rendeletet;
e) az adósságrendezési eljárás során készített válságköltségvetésről szóló képviselő-testületi előterjesztést és rendeletet;
f) a képviselő-testület határozatát, amelyben kötelezettséget vállal arra, hogy
fa) a reorganizációs hitel kamattörlesztésére elsőként a helyi önkormányzat saját forrásait, majd azokat követően a központi költségvetés által e célra nyújtott támogatást használja fel, és
fb) ha a helyi önkormányzat a reorganizációs hitel törlesztésének, illetve a kamattámogatás visszatérítésének időtartama alatt lemond a kamattámogatásról, arról a helyi önkormányzatokért felelős minisztert haladéktalanul értesíti, és az igénybevett kamattámogatás összegét a központi költségvetésnek visszafizeti.
(2) A polgármester a Har. törvény 34. § (1) bekezdése szerinti kamatmentes visszatérítendő támogatás iránti kérelméhez - az (1) bekezdés e) és f) pontjában meghatározott dokumentumokon túl - a következő dokumentumokat csatolja:
a) a helyi önkormányzat és a hitelezői között létrejött egyezséget tartalmazó okiratot;
b) a bíróság eljárást befejező végzését;
c) a reorganizációs hitel nyújtására - a hitel tőke- és kamatterhének összegére, valamint a kamattörlesztés mértékére és esedékességének időpontjaira - vonatkozó, a pénzügyi intézménnyel kötött megállapodást;
d) az adósságrendezés során készített válságköltségvetésről, továbbá az adósságrendezési eljárás lezárását követő - a tárgyév december 31-éig tartó - időszak költségvetéséről szóló képviselő-testületi előterjesztést és rendeletet.
(3) A kamattámogatás iránti kérelemmel és a kamattörlesztéshez kapcsolódó kamatmentes visszatérítendő támogatás iránti kérelemmel összefüggő döntés-előkészítés során a helyi önkormányzatokért felelős miniszter az (1) és (2) bekezdésben meghatározott dokumentumokon túl a helyi önkormányzattól további információt kérhet.
10/A. § * (1) A kamattörlesztéshez kapcsolódó kamatmentes visszatérítendő támogatás iránti kérelemről a helyi önkormányzatokért felelős miniszter - az államháztartásért felelős miniszter véleményének kikérésével - a kérelem benyújtásától számított 30 napon belül dönt.
(2) A helyi önkormányzatokért felelős miniszter a kamattámogatásra vonatkozó döntését, illetve a kamattörlesztéshez kapcsolódó kamatmentes visszatérítendő támogatásra vonatkozó döntését a pénzügyi gondnokkal a Har. törvény 20/A. § (2) bekezdése vagy 22/A. § (2) bekezdése, a polgármesterrel a Har. törvény 34. § (1) bekezdése szerinti döntés meghozatalától számított 5 napon belül közli.
10/B. § * (1) A kamattörlesztéshez kapcsolódó kamatmentes visszatérítendő támogatásról a helyi önkormányzat és a helyi önkormányzatokért felelős miniszter megállapodást köt.
(2) Ha a kamattörlesztéshez kapcsolódó kamatmentes visszatérítendő támogatásnak a Har. törvény 34. § (2) bekezdése szerinti megállapodásban rögzítettől eltérő visszafizetése válik szükségessé, a helyi önkormányzatokért felelős miniszter és a helyi önkormányzat erről külön megállapodást köt.
10/C. § * A kamattörlesztéshez kapcsolódó kamatmentes visszatérítendő támogatást forintban kell a helyi önkormányzatnak folyósítani.
A helyi önkormányzatok működési támogatása az adósságrendezés időtartama alatt *
11. § (1) * Az adósságrendezés megindítását követően, az adósságrendezési eljárás időtartama alatt - a központi költségvetésről szóló törvényben a forráshiányos helyi önkormányzatok támogatására jóváhagyott előirányzat terhére - működési támogatást igényelhet az a helyi önkormányzat, amely a számára nettó módon folyósított állami hozzájáruláson és egyéb állami támogatáson túl a saját források maximális feltárása és a kiadások lehetséges csökkentésére tett intézkedések mellett sem képes a válságköltségvetésben foglalt kötelező önkormányzati feladatok ellátására.
(2) * A támogatás csak a válságköltségvetésben foglalt feladatok (1) bekezdés szerinti forrásokból nem biztosítható költségeinek a finanszírozására igényelhető.
(3) Amennyiben az adósságrendezési eljárás az adott költségvetési évben nem fejeződik be, a következő évre készített új válságköltségvetésben foglalt feladatok finanszírozására a helyi önkormányzat újabb támogatási kérelmet nyújthat be.
(4) Ha a helyi önkormányzat válságköltségvetési rendeletet nem fogad el, és a bíróság elrendeli az eljárásnak a Har. törvény IV. fejezete szerinti folytatását, a támogatás iránti igényt a működési válságtervben foglalt feladatok ellátására a pénzügyi gondnok nyújtja be.
12. § * Nem nyújthat be támogatási kérelmet az a helyi önkormányzat, amelyet a központi költségvetésről szóló törvény az önhibájukon kívül hátrányos helyzetben lévő (forráshiányos) helyi önkormányzatok támogatásából kizár.
13. § * A helyi önkormányzat vagy a pénzügyi gondnok a támogatási kérelmet a helyi önkormányzatokért felelős miniszterhez - az Igazgatóságon keresztül - nyújtja be. A támogatási kérelemhez az alábbi dokumentumokat kell mellékelni: *
a) a bíróság adósságrendezés megindítását elrendelő végzését,
b) az adósságrendezési eljárás megindítása körülményeinek, a hitelezői követeléseknek a bemutatását,
c) a tárgyévet megelőző év költségvetésének végrehajtásáról, továbbá a tárgyévi költségvetésről szóló képviselő-testületi előterjesztést és rendeletet,
d) az elfogadott válságköltségvetést,
e) a központi költségvetésről szóló törvényben az önhibájukon kívül hátrányos helyzetben lévő önkormányzatok támogatása igényléséhez előírt egyéb bizonylatokat, valamint
f) a képviselő-testület határozatát vagy - ha a képviselő-testület nem működik - a pénzügyi gondnok és a jegyző közös nyilatkozatát arról, hogy a válságköltségvetésben szereplő feladatok működési költségeit a helyi önkormányzat a 11. § (1) bekezdése szerint finanszírozni nem képes.
14. § * A Magyarország helyi önkormányzatairól szóló 2011. évi CLXXXIX. törvény 123. § (2) bekezdése szerinti egyedi döntésre vonatkozó kérelemhez a helyi önkormányzat csatolja:
a) pályázati szándék esetén a pályázati dokumentációt,
b) folyamatban lévő projekt esetén a pályázati támogatás nyújtására kötött szerződésnek a projekt valamennyi elemének megvalósítását bemutató pénzügyi ütemezés részét,
c) a pénzügyi gondnok nyilatkozatát arról, hogy az a) és b) pont szerinti projekt finanszírozása a válságköltségvetésben biztosított.
15. § (1) * A szociális és oktatási intézményeknek a Har. törvény 18. § (3) bekezdésében szereplő kihasználtságának a megállapítása a helyi önkormányzat által az ágazati minisztériumoknak bejelentett statisztikai adatok és a szakmai jogszabályok alapján történik.
(2) * A Har. törvény 18. § (3) bekezdésében meghatározott intézmények fajlagos kiadásainak megállapítására a helyi önkormányzat éves költségvetési beszámolójában szolgáltatott adatok és ezen beszámolóknak a kincstár honlapján elérhető aggregált adatai szolgálnak. Ha a tárgyévet megelőző év tényleges adatai még nem állnak rendelkezésre, a tárgyévet megelőző második év adatainak az inflációval helyesbített értékét kell figyelembe venni.
16. § * A jegyző az adósságrendezés megindításával egyidejűleg a számlavezető pénzügyi intézményhez soron kívül eljuttatja a bírósági végzésben kijelölt pénzügyi gondnok ellenjegyzéséhez szükséges aláírási címpéldányt.
18. § (1) A rendelet 1-8. §-a, valamint a 15-17. §-a a rendelet kihirdetését követő 3. napon lép hatályba.
(2) A 9-14. § a Magyar Köztársaság 1996. évi költségvetéséről szóló 1995. évi CXXI. törvény módosításának * kihirdetését követő 3. napon lép hatályba.
19. § * A helyi önkormányzatok adósságrendezési eljárásáról szóló 1996. évi XXV. törvény végrehajtásának egyes kérdéseiről szóló 95/1996. (VII. 4.) Korm. rendelet módosításáról szóló 243/2012. (VIII. 31.) Korm. rendelettel megállapított 2. § c) pontját a helyi önkormányzatok adósságrendezési eljárásáról szóló 1996. évi XXV. törvény végrehajtásának egyes kérdéseiről szóló 95/1996. (VII. 4.) Korm. rendelet módosításáról szóló 243/2012. (VIII. 31.) Korm. rendelet hatálybalépését követően kiírt pályázatoknál kell alkalmazni.
Melléklet a 95/1996. (VII. 4.) Korm. rendelethez *
Módosította: 182/2009. (IX. 10.) Korm. rendelet 90. §.
Megállapította: 243/2012. (VIII. 31.) Korm. rendelet 1. §. Hatályos: 2012. IX. 1-től.
Megállapította: 182/2009. (IX. 10.) Korm. rendelet 89. § (1). Hatályos: 2009. X. 1-től. Ezt követően indult vagy megismételt eljárásokban kell alkalmazni.
Hatályon kívül helyezte: 182/2009. (IX. 10.) Korm. rendelet 91. §. Hatálytalan: 2009. X. 1-től.
Módosította: 97/2008. (IV. 29.) Korm. rendelet 4. § 58., 182/2009. (IX. 10.) Korm. rendelet 90. §.
Módosította: 212/2009. (IX. 29.) Korm. rendelet 10. § (2).
Módosította: 97/2008. (IV. 29.) Korm. rendelet 4. § 58., 7. § 8., 182/2009. (IX. 10.) Korm. rendelet 90. §.
Beiktatta: 97/2008. (IV. 29.) Korm. rendelet 1. § (1). Hatályos: 2008. V. 1-től.
Módosította: 182/2009. (IX. 10.) Korm. rendelet 90. §, 477/2016. (XII. 27.) Korm. rendelet 5. § a).
Hatályon kívül helyezte: 355/2012. (XII. 13.) Korm. rendelet 3. §. Hatálytalan: 2013. II. 1-től.
Módosította: 182/2009. (IX. 10.) Korm. rendelet 686. § (1) 2.
Beiktatta: 182/2009. (IX. 10.) Korm. rendelet 89. § (2). Módosította: 355/2012. (XII. 13.) Korm. rendelet 2. §.
Beiktatta: 355/2012. (XII. 13.) Korm. rendelet 1. §. Hatályos: 2013. II. 1-től.
Megállapította: 182/2009. (IX. 10.) Korm. rendelet 89. § (3). Hatályos: 2009. X. 1-től. Ezt követően indult vagy megismételt eljárásokban kell alkalmazni.
Megállapította: 182/2009. (IX. 10.) Korm. rendelet 89. § (4). Hatályos: 2009. X. 1-től. Ezt követően indult vagy megismételt eljárásokban kell alkalmazni.
Megállapította: 182/2009. (IX. 10.) Korm. rendelet 89. § (5). Hatályos: 2009. X. 1-től. Ezt követően indult vagy megismételt eljárásokban kell alkalmazni.
Módosította: 243/2012. (VIII. 31.) Korm. rendelet 10. § a).
Megállapította: 243/2012. (VIII. 31.) Korm. rendelet 2. § (1). Hatályos: 2012. IX. 1-től.
Megállapította: 243/2012. (VIII. 31.) Korm. rendelet 2. § (2). Hatályos: 2012. IX. 1-től.
Megállapította: 243/2012. (VIII. 31.) Korm. rendelet 3. §. Hatályos: 2012. IX. 1-től.
Beiktatta: 243/2012. (VIII. 31.) Korm. rendelet 4. §. Hatályos: 2012. IX. 1-től.
Módosította: 243/2012. (VIII. 31.) Korm. rendelet 10. § b).
Megállapította: 243/2012. (VIII. 31.) Korm. rendelet 5. § (1). Hatályos: 2012. IX. 1-től.
Megállapította: 243/2012. (VIII. 31.) Korm. rendelet 5. § (2). Hatályos: 2012. IX. 1-től.
Módosította: 182/2009. (IX. 10.) Korm. rendelet 90. §, 243/2012. (VIII. 31.) Korm. rendelet 10. § c).
Megállapította: 243/2012. (VIII. 31.) Korm. rendelet 6. §. Hatályos: 2012. IX. 1-től.
Módosította: 477/2016. (XII. 27.) Korm. rendelet 5. § b).
Megállapította: 243/2012. (VIII. 31.) Korm. rendelet 7. §. Hatályos: 2012. IX. 1-től. Módosította: 243/2012. (VIII. 31.) Korm. rendelet 10. § d).
Megállapította: 243/2012. (VIII. 31.) Korm. rendelet 8. § (1). Hatályos: 2012. IX. 1-től.
Megállapította: 243/2012. (VIII. 31.) Korm. rendelet 8. § (2). Hatályos: 2012. IX. 1-től.
Módosította: 243/2012. (VIII. 31.) Korm. rendelet 10. § e).
Hatályon kívül helyezte: 118/2008. (V. 8.) Korm. rendelet 1. § 1382. Hatálytalan: 2008. V. 16-tól.
Lásd: 1996. évi LXXVIII. törvény.
Beiktatta: 243/2012. (VIII. 31.) Korm. rendelet 9. §. Hatályos: 2012. IX. 1-től.
Hatályon kívül helyezte: 97/2008. (IV. 29.) Korm. rendelet 7. § 8. Hatálytalan: 2008. V. 1-től.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 § 58
 § 58
 § 8
 § 1382
 § 8